कोलकाता/ नई दिल्ली: पश्चिम बंगाल में अगले महीने पंचायत चुनाव होने वाले हैं। चुनाव से पहले बीजेपी और तृणमूल कांग्रेस (टीएमसी) के कार्यकर्ताओं के बीच झड़पें तेज हो गई हैं। प्रदेश के बोलपुर में टीएमसी कार्यकर्ताओं हथियारों के साथ बाइक पर रैली निकाली। उनके पास पार्टी के झंडे भी थे। ऐसा मालूम पड़ता है वे वोटिंग को लेकर धमकी भरा मैसेज देना चाहते हैं। इससे पहले सोमवार को दक्षिण 24 परगना जिले में पर्चा भरने दौरान बीजेपी और टीएमसी के कार्यकर्ताओं के बीच झड़प हुई। इसमें झड़प में 6 पुलिसकर्मी भी घायल हो गए।